ESA-verkoston kokousmuistio 13.10.2023

Aika: 13.10. klo 13.00 – 14.30

Paikka: Teams

Paikalla: Juliaana Grahn
Marju Grönholm
Iina Lehtiniemi
Emilia Naukkarinen

Ville-Pekka Nummi

Sanni Petäjistö
Maria Rissanen
Syksy Siitari

1. AkePiken ja kick-off -tilaisuuden kuulumiset

**AkePiken kuulumisia:**

* 30.10. on Pike-ohryn työpaja, jossa henkilöstöltä saadut ideat sovitetaan yhteen toimintasuunnitelman kanssa. Mikäli esa-verkostolla on ajatuksia ja ideoita ensi vuoden toimintasuunnitelmaan, ne on hyvä toimittaa Juliaanalle tähän päivämäärään mennessä. Kaikki ideat, ajatukset ja toiveet otetaan ilolla vastaan!
* AkePiken toimintasuunnitelman runko lähetetään esalaisille sähköpostilla kommentoitavaksi. Hyvä kommentoida, jotta varmistutaan siitä, että esteettömyys ja saavutettavuus on riittävän kattavasti edustettuna koko toimintasuunnitelmassa!
* AkePike on julkaissut raportin ”Kiitos kirjastomaailmankuvan monipuolistamisesta!”, jossa on kerrottuna AkePiken sisältöpainotukset vuodelle 2024. Raportti löytyy AkePiken sivuilta, kannattaa käydä lukemassa!
* Ensi vuoden budjetti on noin 250-500 euroa per verkosto. Budjettia saa käyttää matkustamiseen ja asiantuntijoiden lyhyisiin puheenvuoroihin, joten budjetin puitteissa olisi mahdollista järjestää esimerkiksi tutustumisretki toiseen kirjastoon. Päivärahaa AkePike ei maksa, mutta matkaliput kyllä. Budjetti tarkentuu 17.11. ja varmistetaan PiKe-ohryn kokouksessa 29.11., jossa katsotaan myös tulevan vuoden toteutusten päivämääriä vuosikelloon.

**AkePiken verkostojen kick-off -tilaisuuden kuulumiset:**

* AkePiken verkostojen kick-off -tilaisuudessa päätettiin pitää nopea kokous, jotta päästään tulevan toiminnan suunnittelussa alkuun. Suunnitelmissa oli neljä asiaa:

1) kyselyn tekeminen kollegoille esa-verkoston toiminnan tavoitteiden kirkastamiseksi
2) esa-pulinat konseptin luominen ja toteuttaminen kohtuullisen pian
3) seuraavan Ideat & vinkit -koulutuksen suunnittelu
4) tutustumisretki esimerkiksi Turun tai Seinäjoen kirjastoon.

Kokouksesta on oma muistionsa.
* Kick-off tilaisuudessa käytiin läpi verkostojen toiminnan tavoitteita ja periaatteita läpi sekä sovittiin PiKe-etäkahvi-ajat, jolloin verkostot esittäytyvät.

3. ESAn ja Lanun esittely 31.10. ja ESA-kysely

**AkePike järjestää PiKe-kahvit, joilla AkePiken verkostot esittäytyvät:**

* Digi-verkosto esittäytyi jo 5.10. ja nyt 31.10. klo 10-11 on esa- ja lanu-verkostojen vuoro. Maria ja lanu-verkoston puheenjohtaja Marjo sopivat päivän aikataulun siten, että ensin esittäytyy esa ja sitten lanu. Sovittiin puheenvuorot siten, että ensin esa-verkoston jäsenet esittäyty, sitten Ville-Pekka esittelee esa-verkoston aiempaa toimintaa lyhyesti, jonka jälkeen Maria kertoo esa-verkoston nykyisestä toiminnasta ja tulevista suunnitelmista lyhyesti. Lopuksi esitellään esa-verkoston kysely ja vastataan osallistujien kysymyksiin. Esa-verkostoon mahtuisi myös vielä hyvin mukaan yksi tai kaksi edustajaa pienemmistä kunnista, joten kysytään halukkaita mukaan toimintaan vielä esittelytilaisuudessa.

**Esa-kysely:**

* AkePiken verkostojen kick-off -tilaisuudessa pidetyssä lyhyessä kokouksessa päätettiin tehdä kysely PiKe-kirjastojen työntekijöille. Kyselyn avulla selvitetään, mihin esteettömyyteen ja saavutettavuuteen liittyvään asiaan kollegat kaipaavat eniten koulutusta tai onko heillä muita toiveita ESA-verkoston toimintaan liittyen. Valmisteltiin kyselyn kysymykset vastaavanlaisiksi:

**1)** Minkä erityisryhmän/erityisryhmien kohtaamisesta haluaisit lisää tietoa?
Tämä on monivalintakysymys, jonka alle listataan erilaisia erityisryhmiä ja viimeiseksi vaihtoehto ”jokin muu, mikä?”

**2)** Mistä apuvälineestä haluaisit tietoa?
Tämä on monivalintakysymys, jonka alle listataan erilaisia apuvälineitä (esim. induktiosilmukka, lukiviivain/-kalvo, ruudunlukuohjelmat, erilaiset liikunnan apuvälineet) ja viimeiseksi vaihtoehto ”jokin muu, mikä?”

**3)** Mikä esteettömyyteen ja saavutettavuuteen liittyvä asia mietityttää sinua tällä hetkellä eniten?

**4)** Mihin kaipaat lisää koulutusta?

**5)** Mitä toivot ESA-verkostolta?

Sanni lupasi koota kyselyn zef-alustalle ja lähettää sen kommentoitavaksi esa-verkostolle. Kommentit ja muokkaukset tulee olla valmiina 31.10. esittelytilaisuuteen mennessä! Vastausaikaa kyselylle on 15.11. saakka, jotta kyselyn tuloksia voidaan käydä läpi esa-verkoston seuraavassa kyselyssä.

4. Tulevat koulutukset ja toimintasuunnitelma ensi vuodelle

**Esteettömyyskoulutus:**

* AkePikelle tarjottiin esteettömyyteen liittyvää koulutusta, kouluttajana Jaana Solasvuo, joka edellisenä vuonna piti Lahden Akelle vastaavanlaista koulutusta. Juliaana ja Maria palaveerasivat Jaanan ja FCG:n koulutuspäällikkö Milla Toivosen kanssa ja päättivät pyytää tarjousta esteettömyyskoulutuksesta ensi vuoden keväälle, jolloin koulutus pääsee osaksi uutta Aspa-ajokorttia. Koulutuksen sisällöksi sovittiin seuraavaa:

1. Esteettömyys — mitä sillä tarkoitetaan
2. Kenelle esteettömyys on tarkoitettu?
3. Esteettömyyteen liittyvästä lainsäädännöstä ja sopimuksista

4. Miten esteettömyyden toteutumiseen voidaan vaikuttaa
5. Esteettömyys palveluissa - esimerkkejä esteettömyydestä kirjastossa
6. Keskustelua, ajatuksia, kysymyksiä

Tarjousehdotus koulutuksesta on saatu, Juliaana hoitaa asiaa eteenpäin.

**Toimintasuunnitelma:**

* Päätettiin rakentaa esa-verkoston tuleva vuosi alla mainitun järjestyksen mukaiseksi:
1. esa-kysely, kysely julkaistaan 31.10.2023, vastausaikaa 15.11. saakka
2. käsitellään kyselyn tuloksia seuraavassa kokouksessa 22.11. ja suunnitellaan esa-pulinat niiden pohjalta
3. toteutetaan esa-pulinat joulukuussa 2023 tai tammikuussa 2024 kevään esteettömyyskoulutuksen lämmittelynä
4. Jaana Sulasvuon esteettömyyskoulutus kevään 2023 aikana
5. ennen kesää pidetään mahdollisesti seuraava Ideat ja vinkit -koulutus, hyödynnetään koulutuksen suunnittelussa esa-kyselyä ja esteettömyyskoulutuksesta saatua palautetta.

5. Kuulumiskierros

Käytiin loppuun nopea kuulumiskierros eri kirjastojen esteettömyyteen ja saavutettavuuteen liittyvistä asioista:

Marju & Iina (Valkekoski): Opastekierros tehty Valkeakosken kirjastolla, karsittu turhia opasteita ja selkeytetty niitä, mitkä jäi. Toteutettiin kolmen työntekijän kesken.

Emilia & Maria (Sampola, Tampere): Remontti tulossa, lasten osaston esteellinen satumökki tuhotaan ja tilalle esteetön ratkaisu. Sampolassa oli juuri myös tet-harjoittelussa pyörätuolia käyttävä Taavi ja tet-jakso oli erittäin onnistunut ja hyvä kokemus. Maria on mukana Aikuisten lukutaito-tiimissä, jossa on tarkoituksena tukea ja parantaa aikuisten lukutaitoa.

Ville-Pekka (Metso, Tampere): Tampereen kaupunginkirjaston tiimit, henkilöstö nyt paremmin mukana kehittämässä kirjaston palveluita. Esteettömyys ja saavutettavuus -asiat Asiakaskokemus-tiimillä työn alla ja esteettömyyskartoituksia mahdollisesti luvassa tulevaisuudessa. ESKO-ryhmällä luvassa ammattitapaaminen Kirjastopäivillä teemalla ”Kieli ja kohtaaminen”, erityisesti monikulttuurisen asiakkaan kohtaamisesta. Kirjastoseuralta tulossa aiheen tiimoilta myös kysely, jonka tuloksia ESKO hyödyntää ammattitapaamisen järjestämisessä.

Sanni (Metso, Tampere): Sanni mukana Asiakaskokemus-tiimissä ja viemässä esa-verkoston asioita kyseiseen tiimiin ja tuomassa tiimin asioita esa-verkostoon. Asiakaskokemus-tiimi, kuten muutkin Tampereen tiimit, on juuri aloittanut toimintansa. Metson hissien kanssa on ollut paljon ongelmia, mikä on hyvin hankalaa, sillä osa palveluista on Metson toisessa kerroksessa, eivätkä liikuntarajoitteiset asiakkaat pääse nyt lainkaan toiseen kerrokseen. Pian kokouksen jälkeen saatiin iloksemme kuulla, että hissit saatiin korjattua ja toimivat jälleen!

Syksy (Äänekoski): Äänekosken kirjaston hissi on ollut epäkunnossa, mikä on aiheuttanut ongelmia liikuntarajoitteisten asiakkaiden kanssa.

4. Seuraava kokous

22.11. klo 13-14.10